Diari Oficial de la Generalitat Valenciana


Sumari del DOGV 7519, del 06-05-2015 (2015/3803)

Notificació de la sentència dictada en el procediment de divorci contenciós número 1351/2014.
---------------------------------------------------------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3803


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1351/2014. [2015/3803]  
Juí de divorci contenciós número 001351/2014 E  
Part demandant: María del Mar Fuentes Magariños.  
Part demandada: Xavier Raúl Campos Zambrano.  
Sobre: divorcis no consensuats.  
En el juí a què es fa referència, s'ha dictat la resolució que té el text que literalment és com seguix:  
  
«Dispositiva  
Estime parcialment la demanda presentada per la procuradora Josefa Payá Vidal, en nom i representació de María del Mar Fuentes Magariños, contra Xavier Raúl Campos Zambrano, per la qual cosa:  
1. Es declara el divorci del matrimoni format per ambdós, amb tots els efectes legals, i s'aproven les següents mesures definitives:  
Primera. Exercici exclusiu de la pàtria potestat.   
L'exercici de la pàtria potestat sobre els menors X., G. i J. exclusiu per la mare.   
L'exercici exclusiu de la pàtria potestat implica l'adopció per la mare de quantes decisions rellevants afecten els seus fills, especialment, en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre o model educatiu o activitats extraescolars a realitzar; l'autorització de qualsevol intervenció quirúrgica, el tractament mèdic no banal o tractament psicològic, tant si entranya algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com el mode de dur-lo a terme, sense que respecte d'això tinga prioritat el progenitor amb qui es trobara el menor en el moment de ser realitzat; el canvi de domicili i l'autorització per a l'eixida del territori nacional.  
  
Segona. Règim de convivència individual i guarda i custòdia exclusiva.  
S'atorga a la mare, María del Mar Fuentes Magariños, el règim de convivència amb els seus fills menors G. i J., i la guarda i custòdia exclusiva de X.  
Tercera. Règim de relacions i visites.  
No s'establix cap règim de relacions del progenitor no convivent, Xavier Raúl Campos Zambrano, ni règim de visites per al progenitor no custodi amb els seus fills menors.  
Quarta. Contribució als gastos d'atenció dels menors.  
El progenitor no convivent, Xavier Raúl Campos Zambrano, haurà de satisfer, des de la mensualitat d'agost de 2014 i amb caràcter mensual (dotze mensualitats anuals), en concepte de gastos ordinaris d'atenció als seus fills G. i J., la quantitat de 300 euros, açò és, 150 euros per fill, que haurà d'ingressar en el compte que designe la mare, per anticipat i dins dels cinc primers dies de cada mes.  
El progenitor no custodi, Xavier Raúl Campos Zambrano, haurà de satisfer, des de la mensualitat d'agost de 2014 i amb caràcter mensual (dotze mensualitats anuals), en concepte de pensió d'aliments per al seu fill X., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.   
  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística (INE) o organisme que el substituïsca en un futur; esta actualització es produirà de manera automàtica sense necessitat d'un requeriment previ i considerant, com a data inicial per a l'actualització, el mes i l'any en què es fixa i, com a data final, el mateix mes de l'any en què s'actualitza; permet este càlcul l'opció ?Vol actualitzar una renda?- de la pàgina web de l'INE.  
L'impagament de la contribució als gastos d'atenció i/o de la pensió alimentària podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
  
A més, ambdós progenitors hauran de satisfer la mitat dels gastos extraordinaris dels seus fills.  
2. Queda dissolt el règim econòmic matrimonial existent.  
3. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i art. 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 1351 14). També pot realitzar-se la consignació per mitjà d'una transferència al número de compte 0049 3569 92 8315397588, i s'haurà d'indicar en el caseller d'observacions el número 0706 0000 02 1351 14. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per providència del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el Diari Oficial de la Comunitat Valenciana per a portar a efecte la diligència de notificació de la sentència.  
  
Elx, 27 d'abril de 2015.- El secretari judicial: Francisco Javier García Navarro.